NySBh_5,1.24 yathā sādhya-dṛṣṭāntayor eka-dharmasya prayatna-ānantarīyakatvasya+upapatter anityatvaṃ dharma-antaram aviśeṣaḥ, na+evaṃ sarva-bhāvānāṃ sad-bhāva+upapatti-nimittaṃ dharma-antaram asti, yena aviśeṣaḥ syāt / atha matam anityatvam eva dharma-anataraṃ sad-bhāva-upapatti-nimittaṃ bhāvānāṃ sarvatra syād iti, evaṃ khalu vai kalpyamāne anityāḥ sarve bhāvāḥ sad-bhāva-upapatter iti pakṣaḥ prāpnoti / tatra pratijñā-artha-vyatiriktam anyad udāharaṇaṃ na+asti, anudāharaṇaś ca hetur na+asti+iti / pratijñā-eka-deśasya ca+udāharaṇatvam anupapannam, na hi sādhyam udāharaṇaṃ bhavati / sataś ca nitya+anitya-bhāvād anityatva-anupapattiḥ / tasmāt sad-bhāva-upapatteḥ sarva-aviśeṣa-prasaṅga iti nirabhidheyam etad vākyam iti / sarva-bhāvānāṃ sad-bhāva-upapatter anityatvam iti bruvatā+anujñātaṃ śabdasya+anityatvaṃ, tatra+anupapannaḥ pratiṣedha iti //